﻿CONDIŢIA ARCTonIdSiTţiaUaLrUtisIt uÎluNi îCn OcoNntTeExtXulTimUpLerIaMtivPuEluRiAarTteIiVmUiliLtaUntIeA:CR.TDEoIb rMogIeLaInTuA-GNheTrEea: C. DOBROGEANU-GHEREA THE CONDITION OF THE ARTIST IN THE CONTEXT OF MILITANT ART: C. DOBROGEANU-GHEREA Lidia TROIANOWSKI, doctor în filosofie, Institutul de Istorie al AȘM Summary In the article, we analyze C. Dobrogeanu-Gherea's ideas regarding the role and mission of the artist, a problem that has a very important place in the context of his aesthetic views on art with social tendency. We identified Ch. Sainte-Beuve's influence on Gherea's critical method; at the same time, we revealed several ideological differences in the interpretation of the criteria of an artist's morality, in the context of the C. Dobrogeanu-Gherea - T. Maio- rescu polemic. Keywords: militant art, autonomy of the aesthetic, biographic method, morality, artist, creation. P olemica pe marginea unui areal problematic complex de speţă estetică susţinută de C. Dobrogeanu-Gherea cu T. Maiorescu către sfârşitul sec.al XIX-lea constituie una din confruntările ideatice care au mobilizat nu numai pe cei doi critici - cel de la Con- temporanul și pe cel din fruntea Junimii, dar dă impuls pentru dezbateri, conferinţe în care se antrenează și discipolii celor doi patriarhi, adepţii unei sau altei concepţii despre primatul estetic în artă. In mare, confruntările dintre adepţii artei militante, adică cu tendinţe sociale, și cei antrenaţi în partizanatul modernismului artistic și reprezintă efigia etapei de la intersecţia cu sec. al XX-lea întitulată sugestiv fin de siècle. Atmosfe- ra social- culturală fin de siècle, examinată prin lentila concesivă a timpului, permite să constatăm că problema autonomiei artei și, în mod natural, a unui amplu spectru aspectual este una la ordinea de zi nu numai pentru spiritualitatea românească, dar şi pentru cea universală. Apelul la această problemă - condiţia artistului în contextul artei , a fost dictată de faptul că anul curent marcăm 135 de ani de la fondarea publicaţiei Contemporanul, revistă știinţifică și literară editată la lași de către reprezentanţii grupului socialist I. Nădejde, S. Nădejde, C. Mille, T.D. Speranţă, or subiectul la care replicăm, deși n-a fost unul central în paginile periodicului, totuși nu se pierde printre cele consacrate mișcării de idei în materie de artă și știinţă . Mai mult chiar, atunci când Contempora- nul îşi va sista activitatea(1891), linia ideologică promovată de publicaţie va fi preluată de alte ziare și reviste - Literatura și știinţa, Evenimentul literar, Adevărul literar, Viaţa românească ș.a., astfel problema rolului și rostului artistului angajat tendinţelor soci- ale rămâne familiară pentru dezbaterile critice. Febrilitatea spiritului critic a celor doi critici, T. Maiorescu și C. Dobrogeanu-Gherea, se axează pe promovarea a două direcţii diametral opuse în literatura românească, care au în calitate de ax director corelarea dintre fond și formă în contextul unei creaţii artistice. Primul - prin intermediul a două 155 Revista Filosofie nr_1_fara Mostenire.indd 155 28.03.2016 13:06:40 Lidia Troianowski studii de referinţă - O cercetare critică asupra poeziei române de la 1867 şi Comediile d- lui I. L. Caragiale - declară răspicat primatul esteticului asupra ideologicului în artă . Poziţia celui care mai ales în ultimele decenii este cu insistenţă identificat cu ideologia comunistă - Dobrogeanu Gherea, e și ea clar elucidată în mai multe studii critice[1], în care autorul militează nu pentru forma originală, expresia și plasticitatea mesajului, indiferent care ar fi acesta, ci pentru caracterul și mesajul operei . Multe din studiile semnate de Gherea lasă ca cititorul să deconspire cu dezinvolt un vădit caracter de manifest, lucru posibil datorită densităţii conjunctivelor hotărâte și a imperativelor sociale pe care le enunţă într-o manieră destul de solemnă în moment ce însăilă argumentele non probatorii contra doctrinei și esteticii maioresciene, care proclama primatul esteticului, autonomia artei și gratuitatea operei artistice, adică a artei pentru artă. Meditaţiile pe marginea cazului Dobrogeanu-Gherea, devenit complice mișcării marxiste, te predispun să pricepi că poţi accepta sau nu verdictele sale cu privire la pre- valenţa fondului în arta cu tendinţe sociale, pe care acesta le emite şi le argumentează, multe deja depășite și devenite azi istorie, trebuie însă să recunoşti că o bună parte din ele rămân actuale și continuă să suscite interesul. Dincolo de împrejurările de conjunc- tură politică și ideologică menite a constitui factura operei și concepţiei exegetului, e de menţionat, în același context, că “se impune o analiză obiectivă a teoriilor gheriste în special cele de speţă sociologică, deoarece a fost mult mai important ca sociolog decât critic literar, căci a pus probleme cu mult mai grave decât cele pur literare”[2], iar faptul că meritele sale nu sunt preţuite la justa valoare , după cum consemnează antropologul cultural și istoricul H.H. Stahl, „e probabil pentru poziţia sa politică”[3]. Demersul estetic gherist se deosebește de cel maiorescian nu numai prin modul dife- rit de a vedea rolul, menirea artei și artistului, dar și prin fluenta sau proprietatea noţiu- nilor utilizate, pe argumentele, conexiunile și continuităţile comparatiste. Dacă Maiorescu percepe rolul și menirea artei ca o finalitate fără un scop bine determinat, or acesta rezidă în “deșteptarea publicului român din nepăsarea lui , trebuie prezentate numai formele estetice cele mai curate, și, în mijlocul agitărilor politice și sociale, arta este anume che- mată a ne da un liman de adăpost”[4], adică cel estetic pur, atunci Dobrogeanu-Gherea demonstrează argumentat că arta trebuie să se inspire din cotidian, din problemele care frământă viaţa , pe acest temei sunt înșirate într-o manieră rigidă, paradigmică chiar, ce- rinţele și mai ales obligaţiile omului de creaţie. Apelând la un peremptoriu stil polemic, Dobrogeanu –Gherea operează cu argumente convingătoare pentru a-și face plauzibilă convicţiunea că orice” creaţiune artistică, la urma urmei, este pricinuită de înrâurirea mij- locului natural și social, și mai ales acest din urmă are înrâurirea hotărâtoare, el e cel de căpetenie”[5], astfel de datoria artistului să nu prefere a fi creatorul de frumos pur, care, la rândul său, apare inutil, ci să reflecte ideile și tendinţele sociale ce „sunt chiar sângele cald și hrănitor care nutrește și face vieţuitor organismul numit artă” [6]. Glosînd asupra facturii creaţiei lui Dobrogenu-Gherea, specificăm în concordanţă cu cele desemnate mai sus, dacă realizările în domeniul sociologiei constituie o parte 156 Revista Filosofie nr_1_fara Mostenire.indd 156 28.03.2016 13:06:40 Condiţia artistului în contextul imperativului artei militante: C. Dobrogeanu-Gherea a versantului realizărilor sale, în special Neoiobăgia, atunci cealaltă constituie studiile critice consacrate esteticii, prin intermediul cărora promovează conceptul de artă mili- tantă pe care o contrapune celei despre autonomia esteticului. Un moment cardinal al concepţiei sale este rezervat atitudinii artistului faţă de realităţile sociale, or, conform lui Dobrogenu –Gherea, arta este un produs care este determinat în egală măsură atît de societatea, cât şi de talentul artistului. Adept al metodelor de cercetare sociologică și biografică a literaturii, or la fel ca și mulţi dintre cei care împărtășeau idealurile artei cu tendinţe sociale (C.Stere, G.Ibrăileanu, R.Ionescu- Rion), rezervă acestui gen artistic unul de frunte, capabil să promoveze idealuri, să determine și să canalizeze aspiraţii, să culturalizeze și să ilumineze masele. Metoda criticii sociologice percepe literatura ca una din formele conștiinţei sociale, domeniu explicat de pe poziţia legilor materiale ale existenţei, ea avînd în calitate de ax director procesele ce se derulează, dar nu individualitatea/individualităţile. Simpto- matic faptul că la anumite etape de dezvoltare a unor culturi metoda critică sociologică rezervă deliberat literaturii dreptul și sarcina de animare a luptei de clasă și a vieţii sociale. De menţionat, deși își ocupă locul binemeritat alături de alte metode, ca, de exemplu, deterministă, formală, biografistă, structurală, comparativă-istorică ş.a., se în- cearcă la anumite etape să fie poziţionată ca unica și cea mai adecvată pentru cercetarea literaturii, fapt care în mod inevitabil conducea la erori de interpretare, vulgarizare și caracter unilateral. În plan referenţial, dacă problema naturii sociologice a literaturii la fel ca şi metodele de cercetare a caracterului social determinat apar la ordinea de zi în a doua jumătate a sec. XIX-lea, când sociologia devine o disciplină independentă, atunci ideile despre interacţiunea artei cu mediul social le înregistrăm încă în Antichitate, verbi causa în opera lui Aristotel(Poetica, Retorica). Rămâne ineluctabil momentul, problema relaţiei bilaterale dintre lume și artă nu dispare din orizontul problematic es- tetic, pur și simplu în dependenţă de anumite segmente culturale/temporale ea poartă un specific aparte, la fel și interesul faţă de ea poate să deconspire diferite grade de intensitate. În calitate de testimoniu concludent ne pot servi convergerile și eforturile concentrate de suscitare a atenţiei criticii și opiniei publice despre influenţa mediului natural și a socie- tăţii asupra creaţiei, poziţiei și atitudinii artistului, particulare reprezentanţilor diferitor orientări estetice (Lessing, Voltaire, J.B. Dubos, G. Stael). Odată cu sec. XIX și afirmarea idealurilor și principiilor realismului, metoda criticii sociologice a artei se dezvoltă sub impactul filosofiei pozitivismului și determinismului(I. Taine, J.M. Guyau, G. Spencer). Către finele secolului la care replicăm, înregistrăm tendinţe manifeste vizavi de analiza artelor și, în special, a literaturii, obiectivul prioritar de surprindere al căreia se conformă perspectivei psihofiziologice (M. Nordau) și psihanalizei (S. Freud și O. Rank). Oportună menţiunea, asupra operei critice și concepţiei lui Dobrogeanu –Gherea un impact deosebit a avut filosoful, criticul şi scriitorul francez I. Taine, care, preocupat de fundamentarea legii dezvoltării sistemului, adică a unei metode știinţifice universale de cercetare care ar integra arta, psihologia socială și știinţele pozitive , ajunge alături de alte multe realizări care l-au scos din anonimatul culturii universale să elaboreze 157 Revista Filosofie nr_1_fara Mostenire.indd 157 28.03.2016 13:06:40 Lidia Troianowski principiile metodei criticii cultural- istorice, or concret arta, literatura este privită de autorul Istoriei literaturii engleze și Filosofiei artei din perspectiva realităţii istorice; cri- ticul, poetul francez Ch. Sainte-Beuve, care elaborează metoda biografistă, argumen- tând-o teoretic ca pe una din formele valabile știinţifice de cercetare a literaturii și artei. În contextul itinerarului teoretico-critic emis de Sainte-Beuve, personalitatea, biografia acesteia sunt identificate ca moment culminant ce determină criteriile, specificul crea- ţiei artistului[7], important e că criticul priveşte biografia în sens larg, adică în corelaţie cu mediul social, politic şi cultural. O lectură atentă a studiilor critice semnate de Dobrogeanu-Gherea demonstrează ex- plicit că acesta, în calitate de adept al pozitivismului, pedalează ideea importanţei aplicării știinţei la critica artistică, ajungând să semnaleze că știinţa nu este destul de dezvoltată și pe acest temei nu are un arsenal bine determinat de instrumente și metode apte de a sesiza punctul sensibil, care adesea se lasă a fi imperceptibil cercetării. Momentul cel mai vulnerabil care îi scapă criticii de sub control este relaţia dintre mediul social/natural cu creaţia propriu- zisă, remarcă Gherea. Această concluzie reprezintă punctul de debut pentru o pistă ideatică în abordările exegetului, menită să imprime un interes predomi- nant faţă de complementaritatea relaţiei celor două aspecte enunţate, adică lume și crea- ţie. Rămas în solul acestei problematici, Dobrogeanu-Gherea dezavuează cu vehemenţă critica realizată de specialiștii care” nu știu a se folosi îndeajuns de știinţă și mijloacele de cercetare”[8], cerându-le cu insistenţă să-și dezvolte abilităţile intelectuale. Cit privește preocupările cu privire la izvoarele de inspiraţie a artistului, idei deri- vate din dispoziţia afirmării criteriului social, îl provoacă pe Dobrogeanu-Gherea nu numai să abordeze un set impresionant de aspecte menite să confirme argumentat valabilitatea aserţiunilor susţinute: diferenţele dintre subiectul inspiraţiei între arta cu fond și cea fără fond; obiectul și subiectul inspiraţiei; elementul etic în contextul es- teticului, artisticului; relaţia dintre social și artistic; metodele, rolul și natura criticii operei artistice; utilul și inutilul în artă; problema și tipurile idealului în creaţie etc., dar să contracareze și arta care nu este înfeudată unui scop, care “în esenţa ei este ideală, căci ne prezintă reflexul unei lumi închipuite”[9]. Propunând-și să analizeze esenţa și rolul artei și cu certitudine a omului de creaţie, Dobrogeanu-Gherea face apel la teo- riile lui Taine și Sainte-Beuve despre metoda biografistă , căreia îi rezervă locul central în analiza aspectelor enunţate. Fără a face uz de multă supleţe şi flexibilitate stilistică, mizând însă pe cea ideatică, exegetul speculează într-o manieră programatică că omul de creaţie în final poate să ofere publicului “numai ceea ce primește și nu poate să ne dea decât din ceea ce primește… aşa şi cu arta”[10], adică, justifică Gherea cele afirmate, atât artistul, cît și omul în general nu este decât un simplu produs al mediului cultural , politic, economic, domenii care nu numai că facilitează dezvoltarea spirituală, mora- vurile, atașamentul faţă de anumite valori, tradiţii , dar lasă amprenta pe cele realizate, însă și „producţiile artistice se reduc la înrâurirea mijlocului natural și celui social”[11]. Preluată de-a lungul întregului studiu Tendenţionismul și tezismul în artă problema re- laţiei bilaterale dintre artă și mediul social, se încearcă să fie cercetată și din perspectiva 158 Revista Filosofie nr_1_fara Mostenire.indd 158 28.03.2016 13:06:40 Condiţia artistului în contextul imperativului artei militante: C. Dobrogeanu-Gherea naturii psihologice proprie omului, care în aserţiunea criticului este una complexă, însă rămâne incomparabil de insignifiantă alături de plurivalenţa spirituală și emoţională proprie artistului. Rămas ancorat în solul problematicii enunţate, Dobrogeanu- Gherea realizează o serioasă tentativă de a clarifica și cealaltă parte a subiectului, adică a princi- piilor cum se reflectă în creaţia artistului influenţele din exterior - a naturii și socialului, insistând în special asupra edificării criteriilor armoniei dintre idealurile artistice și cele sociale. Este conștient de faptul că din moment ce omul de creaţie nu este o simplă mașină inventată pentru un scop anume, și sentimentele și predilecţiile acestuia pot fi indirect proporţionale cu idealurile general acceptate. Concluzia pe care o formulează Dobrogeanu- Gherea faţă de aspectul anunţat este una care nu se înscrie în tiparele teoriei sale despre caracterul militant orientat al artei și datoriei artistului, în acest sens criticul specifică că omul de creaţie, de altfel ca și fiecare om, se poate racorda la „ senti- mente și credinţe mai mult ori mai puţin străine, ba chiar sentimente și credinţe protiv- nice acestui ideal”[12]. Aducînd într-un fel de la evaluări arbitrare, Gherea își dă seama că idealul are capacitatea de a conferi prin prezenţa proprie semnificaţie și temeinicie, cât privește însă calitatea, valoarea operei, aceasta este pînă la urmă asigurată în exclu- sivitate de talentul artistului. Fără a abjura preceptele artei cu tendinţe sociale, criticul vine să declare de această dată, puţin confuz, că în cazul necesităţii aprecierii a două talente egale preferinţă se va acorda celui care se inspiră din idealurile sociale, deși tot el remarcă că nu există o măsură cu care s-ar putea să se cântărească producţiile artisti- ce, după cum nu a fost inventat un criteriu de măsură ce poate și ce nu poate fi publicat. Plauzibil să decelăm că ecuaţia care în mod ineluctabil îi condiţionează lui Dobrogea- nu-Gherea o stare de incertitudine, mai precis îl pune în dificultatea elucidării explicite și comprehensibile cu privire la normele de apreciere a operei artistice, care, constatăm, erau deja elaborate[13] de adversarul său ideatic T. Maiorescu, considerat, pe bună drep- tate, întemeietorul esteticii literare în cultura română, care „oferă pentru prima oară prin- cipii și criterii estetice bine întemeiate, necesare interpretării operei de artă”[14]. Singur Maiorescu avea să postuleze elementul de perpetuare a principiilor și criteriilor estetice, menite să constituie obstacol pentru acele mediocrităţi care fără nici o chemare interioară pretind a fi poeţi, travaliu susceptibil şi important, despre specificul căruia criticul nu lasă nici un dubiu, iar realizarea acestuia o reenervează prin excepţie esteticii. Într-un alt studiu critic - Idealurile sociale în artă - Dobrogeanu-Gherea formu- lează mai multe raţionamente despre caracterul, particularităţile idealului menit a reprezenta nucleul ideatic de atracţie pentru inspiraţia artiștilor. Criticul cercetează prin comparaţie menirea și impactul idealului în două domenii de manifestare crea- tivă în artă și știinţă. Tangenţial asupra problemei la care replicăm criticul de la Con- temporanul insistă și în studiul Personalitatea și morala în artă. Într-o manieră menită să confirme o dată în plus spiritul şcolii de la Contemporanul, Gherea, în temeiul polemicii pe care o susţinea, explică mizând și de această dată pe pedalatele mostre de platitudini proletcultiste că din moment ce idealurile sociale sunt parte componentă a dezvoltării culturale, la latitudinea artistului rămâne să decidă forma creaţiei, adică 159 Revista Filosofie nr_1_fara Mostenire.indd 159 28.03.2016 13:06:40 Lidia Troianowski să scrie versuri, proză, dramă etc., însă însemnătatea scrierii va depinde de altele, mai ales că este dificil să judeci despre talentul artistului, luând ca reper descrierea unui peisaj, acei care au devenit simbol al mândriei spirituale universale “au fost pre- ocupaţi de sentimentele, de destinele, de simpatiile și idealurile omenești”[15]. Pentru afirmarea propriilor convingeri, Dobrogeanu-Gherea suprasolicită modul afirmativ de desemnare a gândurilor, apelează cu insistenţă la ierarhizări , îngăduind cu non- șalanţă verdicte menite să-i deconspire și clarifice favoarea accepţiilor despre faptul că atât idealurile, cât și tendinţele sociale au fost și vor rămâne subiect de inspiraţie pentru artiști, iar încercarea de a infirma acest lucru ar însemna să declari că sângele e ceva cu totul străin cu organismul omenesc. Din această perspectivă, aduce în mai multe rânduri nume de artiști geniali care prin creaţia lor nu numai au cântat ideile , aspiraţiile și idealurile sociale, au exprimat tendinţele timpului și neamului, în summa au elucidat, orientat şi făcut epoca, precum Eschil, Homer, Sofocle, Dante, Leopardi, Byron, Shelley, Musset, Hugo, Goethe etc. Provocat și impulsionat de datoria de contracarare a concepţiei autonomiei artei percepută ca o activitate care nu rezidă într-un scop final în afară de cel pur estetic, Dobrogenu-Gherea se lasă preocupat de o dimensiune extrem de solidă și pe măsură de complexă, menită să complinească concepţia proprie despre arta cu tendinţe sociale, este vorba despre esenţa și criteriile de apreciere a caracterului moral al creaţiei artisti- ce. Principiul aprecierii - subiect care constituia și el către finele sec. al XIX –lea punct de confruntare ideatică , polemică pentru cele două orientări – arta pentru artă și arta cu tendinţe sociale. Demersul critic a lui Dobrogeanu-Gherea ne reliefează cu prisosinţă și decepţiile trăite vizavi de caracterul moralizator al operelor artistice și cu siguranţă a artistului pe care le sesizează cultivate în teoriile artei neangajate, promovată de Maiorescu, și cei de la Junimea. Notabil, Gherea încearcă să se apropie cu dezinvoltură și familiaritate de arealul problematic anunţat, pentru a ne convinge ca arta în sine și morala oricând vor fi doua paralele absolvite de șansa de a se intersecta. Pledoariile sale pentru o artă cu carac- ter moral se lasă a fi simplu de descifrat din considerentul că numai operele cu caracter social pot îngloba moralul. Cât privește cele două condiţii pentru producerea operelor artistice cu caracter moralizator, patriarhul de la Contemporanul le expune într-un stil programatic, simultan , acordând-le și poziţie imperativă: 1.înălţarea morală și ideală a omului de creaţie și 2. puterea, potenţialul creator, talentul, genialitatea artistului. Predispoziţia de a se pronunţa pe marginea aspectului similar o sesizăm și la Ma- iorescu, în special în studiul Comediile d-lui I. L. Caragiale, lucrare în care întemeietorul esteticii literate române printr-o regizare elegantă a ideilor și argumentării lor ajunge să afirme, fără a se înstrăina de limitele preceptelor autonomiei artei și frumosului în sine, că este greșit să pretindem de la creaţiile artistice caracter moral în sensul practic, deoa- rece unica moralitate care se cere de la ele este “înfăţișarea unor tipuri, simţăminte și situaţii adevărat omenești” care să ne faciliteze posibilitatea de a persevera “la o privire curat obiectivă a operei produse”[16]. 160 Revista Filosofie nr_1_fara Mostenire.indd 160 28.03.2016 13:06:40 Condiţia artistului în contextul imperativului artei militante: C. Dobrogeanu-Gherea Proiectul creării unei imagini plauzibile și în egală măsură autentică a relaţiei dintre moralitatea artei/artistului și funcţia socială a artei, neobositul explorator al problemelor angoasante ale timpului, Dobrogeanu-Gherea, rimează tema dată din mai multe perspec- tive, fapt care iar permite să argumenteze caracterul, în opinia sa, eronat și nefundat al aserţiunilor și concepţiilor lui T. Maiorescu despre același câmp ideatic: transportarea caracterului personal al artistului asupra operei; relaţia și hotarele dintre moral și imoral în creaţia artistică; impactul factorului social, moral, politic, religios asupra caracterului artistului; criteriile și factorii ce imprimă potenţial moralizator creaţiei; morala vs arta în sine/arta cu tendinţe sociale; relaţia bilaterală dintre idealul moral și alte tipuri de ideal; raportul dintre moralitate și genialitate ș.a. Deși în studiile lui Gherea clivajul dintre este- tic și ideologic se lasă pe la locuri simplu de deconspirat, totuși, în mare, impresionantul palmares de lucrări menite să susţină idealurile artei militante, angajate își face efectul și datorită ebuliţiei intelectuale alimentate din erupţiile vulcanice ale spiritului la fel de com- bativ, fără însă a fi apte să voaleze influenţele concepţiei lui Ch.Sainte- Beuve, care sus- ţinea că în aserţiunea lui „literatura, creaţia literară este indispensabilă omului și naturii lui: pot să mă delectez cu o operă sau alta, dar îmi este dificil s-o apreciez făcând abstracţie de însuși autorul; aș spune: cum este pomul, așa și roadele lui”[17]. Oportună menţiunea , năzuinţa descifrării resorturilor complexe ale relaţiei dintre autor și opera sa, efort care Dobrogeanu-Gherea cu supleţe îl fundamentează, apelând la acuitatea inteligenţei și spiritului critic , ce îi permit să concluzioneze următoarele: ope- ra artistică rămâne expresie a caracterului autorului, cu remarca că aceasta este suficient de extinsă pentru a reproduce acest caracter; nivelul de moralitate pe care îl atestăm mesajului unei creaţii corespunde cu gradul de moralitate posedată de artist ; profun- zimea , complexitatea și pluridimensionalitatea impactului moralităţii este direct pro- porţional geniului artistic, cu condiţia că ea , opera, cuprinde elementul moral. Și de astă data îl depistăm captiv de limitele concepţiei și metodei critice a lui Sainte-Beuve . Reconstituirile estetico-artistice ale vastei și complexei opere gheriste permit să atestăm pe lîngă numărul impresionant de lucrări ce vizează domeniul creaţiei și o pro- blematică, care în mod natural este mult mai vastă, toate realizate în umbra abordărilor desfășurate sub însemnul unor tensiunii inclemente cu adversarii ideatici, polemici ce au constituit sol fertil pentru a-şi elabora o metodă critică proprie, una știinţifică. In- tenţia înţelegerii morfologice a esteticii și criticii lui Dobrogeanu –Gherea te orientează inevitabil într-un spaţiu cultivat mult prea opulent cu fenomene, principii, valori , unele dintre care cu fermitate absolvită de parcimonie au fost nu numai promovate de exeget, dar și cu febrilitate controlate de dispoziţiile adversarilor de a fi renegate, sau de a le demonstra netemeinicia și valoarea nulă pentru progresul culturii și spiritu- alităţii. Rămâne ineluctabil faptul, deşi se pedalează tendinţe de interpretare a ideilor lui C. Dobrogeau -Gherea ca unele înfeudate idealurilor comuniste, acuzaţii în mare fondate pe adevăr , totuși a insista emoţional pe această dimensiune considerăm o greșeală, susţinem aceasta nu din calculul de a elogia nejustificat meritele acestuia, ci de a chema la o analiză a vastei şi prodigioasei activităţi care la timpul oportun a fost aptă să determine tendinţe și fenomene proprii culturii naţionale. 161 Revista Filosofie nr_1_fara Mostenire.indd 161 28.03.2016 13:06:40 Lidia Troianowski NOTE Ş I REFERINŢ E BIBLIOGRAFICE 1. Dobreogeanu- Gherea C. Asupra criticii; Personalitatea şi morala în artă; Decepţionismul în literatu- ra română; Asupra criticii metafizice şi ştiinţ ifice; Idealurile sociale în artă; Asupra miş c ă rii literare ş i ş tiinţ i fice; Materialismul economic şi literatura; Arta pentru artă ş i arta cu tendinţi; O problemă literară ş .a.In:Critice. Bucureşti: Editura Minerva,1983. 2. Stahl H.H. Gânditori şi curente de istorie socială romanescă .// http://ebooks.unibuc.ro/Sociologie/henri/ 3. Ibidem. 4. Maiorescu T. Direcţ ia nouă în poezia şi proza română.// https://ro.wikisource.org/wiki 5. Dobrogeanu-Gherea C. Tendenţionismul ş i tezismul în artă . În: Critice. Bucureşti: Editura Minerva, 1983, p. 69. 6. Ibidem, p.73. 7. Нефедов Н . Возникновение биографического метода. În: Нефедов И.Т. История зарубежной критики и литературоведения. Москва, 1988, p. 116–118. 8. Dobrogeanu-Gherea C. Tendenţionismul şi tezismul în artă, p.70. 9. Maiorescu T .Critice. Bucureşti: Editura pentru Literatură .1967, vol. II, p. 281. 10. Dobrogeanu-Gherea C. Tendenţionismul şi tezismul în artă, p.69. 11. Ibidem,70. 12. Ibidem,83. 13. Maiorescu T. O cercetare critică asupra poeziei române de la 1867(1867); Comediile lui I.L. Caragiale 1885) vezi:.// https://ro.wikisource.org/wiki. 14. Ianoşi I. O istorie a filosofiei româneş ti în relaţ ia ei cu literatura. Cluj: Editura Biblioteca Apostrof, 1996, p.39. 15. Dobrogeanu-Gherea C. Idealurile sociale şi arta. În: Critice, p.235. 16. Maiorescu T. Comediile d-lui I. L. Caragiale. // https://ro.wikisource.org/wiki 17.Сент- Бёв Ш . Шатобриан в оценке одного из близких друзей в 1803 г. În: Зарубежная эстетика и теория литературы XIX–XX вв. Трактаты. Статьи. Эссе. Москва: Издательсво МГУ, 1987, p.40. 162 Revista Filosofie nr_1_fara Mostenire.indd 162 28.03.2016 13:06:40